ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে শিশু এবং মাতৃমৃত্যুর হার
নতুন দিল্লি, ০৮ ফেব্রুয়ারি, ২০২২
ভারতের রেজিস্ট্রার জেনারেলের স্যাম্পল রেজিস্ট্রেশন সিস্টেমের পরিসংখ্যান অনুযায়ী জাতীয় পর্যায়ে শিশু মৃত্যুর সংখ্যা ২০১৫ সালে প্রতি হাজারে ৩৭ থেকে কমে ২০১৯-এ তা প্রতি হাজারে ৩০-এ নেমে এসেছে।
দেশে ২০১৫ থেকে ২০১৯ পর্যন্ত বিভিন্ন রাজ্য ও কেন্দ্রশাসিত অঞ্চলে পশ্চিমবঙ্গের ক্ষেত্রে এই সংখ্যা ছিল নিম্নরূপ-
২০১৫- ২৬
২০১৬- ২৫
২০১৭- ২৪
২০১৮-২২
২০১৯-২০
ভারতের রেজিস্টার জেনারেল এর স্যাম্পল রেজিস্ট্রেশন সিস্টেম এর তথ্য অনুযায়ী দেশে মাতৃমৃত্যুর হার ২০১৫-১৭-র মধ্যে যেখানে ছিল ৮.১ শতাংশ, ২০১৬-১৮-তে তা কমে দাঁড়িয়েছে ৭.৩ শতাংশ।
পশ্চিমবঙ্গের ক্ষেত্রে এই হার যথাক্রমে-২০১৫-১৭-তে- ৫.০ এবং ২০১৬-১৮-তেও ৫.০ শতাংশ।
সরকার দেশে শিশু এবং মাতৃমৃত্যুর হার কমাতে বহুবিধ ব্যবস্থা গ্রহণ করেছে।
মাতৃ মৃত্যুর হার কমাতে জননী সুরক্ষা যোজনা, জননী শিশু সুরক্ষা কার্যক্রম, প্রধানমন্ত্রী সুরক্ষিত মাতৃত্ব অভিযান, সহ বিভিন্ন ধরনের প্রকল্প নিয়ে আসা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী ডঃ ভারতী প্রভীন পাওয়ার এই তথ্য জানিয়েছেন।
CG/ SB
(Visitor Counter : 2429
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৮ কোটি ০৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৮১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৮ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৬৮ কোটি ৮ লক্ষ ৯৫ হাজার ৫০৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৮১ লক্ষ ৫০ হাজার ৪৬১টি টিকার ডোজ হাতে রয়েছে।
CG/SS/SB
(Visitor Counter : 69
বিজ্ঞানওপ্রযুক্তিমন্ত্রক
ভার্চুয়াল উৎকর্ষ কেন্দ্রগুলিতে কোয়ান্টাম কম্পিউটিং-এ সহযোগিতার সম্ভাব্য ক্ষেত্রগুলি নিয়ে ভারত ও ফিনল্যান্ডের মধ্যে আলোচনা
নতুন দিল্লি, ২০ এপ্রিল, ২০২২
ভারত ও ফিনল্যান্ডের প্রতিনিধিরা দুদেশের যৌথ উদ্যোগে ভার্চুয়াল উৎকর্ষ কেন্দ্র স্থাপনের কর্মপরিকল্পনা এবং সেখানে কোয়ান্টাম কম্পিউটিং-এ সহযোগিতার সম্ভাব্য ক্ষেত্রগুলি নিয়ে আলোচনা করেছেন।
বিজ্ঞান ও প্রযুক্তি দপ্তরের সচিব ডঃ এস চন্দ্রশেখর দপ্তর আয়োজিত গোলটেবিল বৈঠকে প্রতিনিধিদের বলেন, “দুটি দেশ কোয়ান্টাম বিজ্ঞান ও প্রযুক্তির বিকাশে শিক্ষা জগত ও শিল্প জগতের অংশীদার পাওয়ার চেষ্টা করছে। এতে মানব জাতি এবং পৃথিবীর উপকার হবে। আমরা যত দ্রুত সম্ভব এক্ষেত্রে বিশ্বের শীর্ষ স্থানে পৌঁছতে সর্বোত্তম প্রযুক্তি পাওয়ার চেষ্টা করছি।”
ডঃ চন্দ্রশেখর এই ক্ষেত্রে শক্তি ও দুর্বলতাগুলি খুঁজে বের করার প্রয়োজনীয়তার উপর জোর দেন এবং একটি কোর গ্রুপ স্থাপন করে দুর্বলতাগুলি কাটিয়ে উঠতে পরিকল্পনা প্রণয়নের সুপারিশ করেন।
বিজ্ঞান ও প্রযুক্তি, ভূ-বিজ্ঞান, প্রধানমন্ত্রীর সচিবালয়, কর্মী সংক্রান্ত, জন অভিযোগ, পেনশন, পরমাণু শক্তি ও মহাকাশ মন্ত্রকের স্বাধীন দায়িত্বপ্রাপ্ত প্রতিমন্ত্রী ডঃ জিতেন্দ্র সিং এবং ভারত সফররত ফিনল্যান্ডের অর্থনৈতিক বিষয় সংক্রান্ত মন্ত্রী মিকা লিন্টিলার উপস্থিতিতে কোয়ান্টাম কম্পিউটিং-এ ভারত-ফিনল্যান্ড ভার্চুয়াল নেটওয়ার্ক সেন্টার স্থাপনের যৌথ ঘোষণা পত্র স্বাক্ষরিত হয়। এর একদিন পরেই এই বৈঠকের আয়োজন করা হলো।
ফিনল্যান্ডের অর্থনৈতিক বিষয় ও কর্মসংস্থান মন্ত্রকের আন্ডার সেক্রেটারি অফ স্টেট মিঃ পেট্রি পেল্টোনেন বৈজ্ঞানিক বাস্তুতন্ত্রকে ব্যবহার করে দুদেশের তথ্য প্রযুক্তি ক্ষেত্রের মেধাকে কাজে লাগানোর উপর জোর দেন।
বিজ্ঞান ও প্রযুক্তি দপ্তরের উপদেষ্টা ডঃ কে আর মুরলি মোহন বলেন, “আমাদের লক্ষ্য হল পণ্য ও গবেষণা-চালিত সহযোগিতার মাধ্যমে সুপারকম্পিউটিং ডিভাইস, সেন্সর, যোগাযোগ প্রযুক্তি, মহাকাশ প্রযুক্তি সহ নানা বিষয়ে কাজ করা।” তিনি ন্যাশনাল মিশন ফর ইন্টারডিসিপ্লিনারি সাইবার-ফিজিক্যাল সিস্টেমস এবং কোয়ান্টাম এনাবেলড সায়েন্স অ্যান্ড টেকনোলজি কর্মসূচির মাধ্যমে সহযোগিতার সম্ভাবনা তুলে ধরেন।
ফিনল্যান্ডের দূতাবাসের শিক্ষা ও বিজ্ঞান সংক্রান্ত কাউন্সিলর ডঃ মিকা তিরোনেন পরিকাঠামো নির্মাণ, ঐতিহ্য সংরক্ষণ, উদ্ভাবন-চালিত শিল্প প্রভৃতি ক্ষেত্রে ফিনল্যান্ডের কোয়ান্টাম কম্পিউটিং-এর শক্তি ও ব্যবহার সম্পর্কে বলেন।
CG/SD/SKD/
(Visitor Counter : 82
রেলমন্ত্রক
রেল মন্ত্রক এই প্রথম বিভিন্ন অঞ্চল/বিভাগ/উৎপাদন ইউনিট থেকে ২৩২০ জন কর্মচারীর ভার্চুয়াল অবসরগ্রহণ অনুষ্ঠানের আয়োজন করেছে
নয়াদিল্লী, ২ আগস্ট, ২০২০
রেল মন্ত্রকের ইতিহাসে এই প্রথম ২৩২০ জন কর্মকর্তা/কর্মচারীদের অবসর গ্রহণের জন্য শনিবার এক ভার্চুয়াল অবসরগ্রহণ অনুষ্ঠানের আয়োজন করা হয়েছিল। এইসমস্ত কর্মচারীরা রেলের বিভিন্ন অঞ্চল/বিভাগ/উৎপাদন ইউনিটে কর্মরত ছিলেন। এই ভার্চুয়াল অবসর গ্রহণের অনুষ্ঠানে উপস্থিত ছিলেন কেন্দ্রীয় রেল বাণিজ্য ও শিল্পমন্ত্রী শ্রী পীযূষ গোয়েল, প্রতিমন্ত্রী শ্রী সুরেশ সি অঙ্গদি, রেল বোর্ডের সচিব শ্রী সুশান্ত কুমার মিশ্র এবং রেলের শীর্ষ আধিকারিকরা।
অনুষ্ঠানে শ্রী গোয়েল জানান, এই অবসর গ্রহণ একদিকে যেমন সুখের, অন্যদিকে দুঃখেরও দিন। এই কর্মচারীরা দীর্ঘ সময় ধরে বিভিন্ন ক্ষেত্রে দক্ষতার সঙ্গে দায়িত্ব পালন করেছেন। রেলকে আরও উন্নত করার জন্য তাদের অবদান অনস্বীকার্য। আগামীদিনেও তাদের ভূমিকা স্মরণীয় হয়ে থাকবে বলেও উল্লেখ করেন তিনি। কেন্দ্রীয় মন্ত্রী বলেন, বিগত কয়েক বছরে কর্মচারীদের হাত ধরেই রেলক্ষেত্রে কাজের যথেষ্টই উন্নতি হয়েছে।
কোভিড-১৯ পরিস্থিতিতে মালবাহী ট্রেন, পার্সেল ট্রেন, শ্রমিক স্পেশাল ট্রেন চালানো হয়েছে। এই মহামারীর সময় রেল জনগণের সেবায় সর্বাত্মক প্রয়াস চালিয়ে যাচ্ছে। রেলকর্মীরা করোনা যোদ্ধার চেয়ে কোন অংশেই কম নয় বলে তিনি জানান। কোভিডের বিরুদ্ধে লড়াইয়ে কর্মীরা যে কাজ চালিয়ে গেছে তার জন্য উচ্ছ্বসিত প্রশংসাও করেন কেন্দ্রীয় মন্ত্রী।
শ্রী গোয়েল আরও বলেন, এই অবসর হল একজনের জীবনযাত্রায় অন্তবর্তী স্টেশন। যদি কেউ দেশের জন্য আরও ভাল কিছু করার সিদ্ধান্ত নেন এবং রূপান্তরের নেতৃত্ব দেওয়ার জন্য এগিয়ে আসেন তবে এই যাত্রার শেষটি আকর্ষণীয় হয়ে উঠতে পারে। যদি আমরা আমাদের জীবন থেকে কিছুটা সময় ব্যয় করি এবং আমাদের জীবনের নিজেদের অভিজ্ঞতাগুলিকে জাতির সেবায় কাজে লাগায় তবেই আমাদের দেশের ভবিষ্যৎ উজ্জ্বল হতে পারে বলে মন্তব্য করেন কেন্দ্রীয় মন্ত্রী। তিনি বলেন, এই কাজে এগিয়ে আসতে পারলে তবেই পরবর্তী প্রজন্মের জন্য একটি উন্নত দেশ উপহার দিতে পারব।
স্বচ্ছতা একটি ছোট্ট কাজ। তবে পরিবর্তন আনার ক্ষেত্রে এর প্রভাব ও গুরুত্ব অপরিসীম। তিনি অবসরগ্রহণকারী কর্মীদের ক্ষুদ্র এই কাজে সামিল হওয়ার আহ্বান জানান। কেন্দ্রীয় মন্ত্রী আরও বলেন, অবসরপ্রাপ্ত এইসমস্ত কর্মকর্তা/কর্মচারীদের সরকারি ক্ষেত্রে কাজের অনেক অভিজ্ঞতা রয়েছে। তাই ভারত সরকারের নীতি ও কর্মসূচি সম্পর্কে সাধারণ মানুষকে অবহিত করা এবং তাদের শিক্ষিত করে স্বাবলম্বী করে তোলার ক্ষেত্রে এই কর্মচারীরা এগিয়ে আসতে পারেন। শ্রী গোয়েল অবসরগ্রহণকারী কর্মীদের কাজের প্রশংসা করে তাঁদের সুন্দর সুস্থময় জীবনের কামনা করেন।
অনুষ্ঠানে কেন্দ্রীয় প্রতিমন্ত্রী শ্রী সুরেশ সি অঙ্গদি জানান, রেলওয়ের কর্মীরা যে অক্লান্ত পরিশ্রম করে পরিষেবা দিয়ে থাকেন তা দেশ কখনই ভুলতে পারেনা। তাদের সুচিন্তিত পরামর্শ তরুণ কর্মীদের অনুপ্রাণিত করতে পারে বলেও জানিয়েছেন কেন্দ্রীয় প্রতিমন্ত্রী। এদিনের অনুষ্ঠানে রেলের আধিকারিক ও কর্মীদের সঙ্গে মতবিনিময়ও করেন কেন্দ্রীয় মন্ত্রী ও প্রতিমন্ত্রী।
(CG/SS/NS
স্বাস্থ্যওপরিবারকল্যাণমন্ত্রক
ইন্টেন্সিফায়েড মিশন ইন্দ্রধনুষ ২.০ সূচনার আগে রাজ্যগুলির প্রস্তুতি খতিয়ে দেখলেন ডঃ হর্ষবর্ধন
নয়াদিল্লি, ২২ নভেম্বর, ২০১৯
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আগামী ২ ডিসেম্বর থেকে ইন্টেসিফায়েড মিশন ইন্দ্রধনুষ  ২.০ বিভিন্ন রাজ্যে সূচনা হওয়ার যে প্রস্তুতি নেওয়া হয়েছে, তা রাজ্যগুলির প্রতিনিধিদের সঙ্গে এক বৈঠকে খতিয়ে দেখলেন। তিনি রাজ্যগুলির প্রধান সচিব ও এনএইচএম মিশন ডিরেক্টর এবং টিকাকরণ আধিকারিকদের সঙ্গে মতবিনিময় করেন। উত্তর প্রদেশ, রাজস্থান, আসাম, হিমাচল প্রদেশ এবং ওডিশার স্বাস্থ্য মন্ত্রীরা এই পর্যালোচনা বৈঠকে ভিডিও কনফারেন্সের মাধ্যমে অংশগ্রহণ করেন।
আইএমআই ২.০-র আওতায় শিশু ও গর্ভবতী মহিলাদের টিকাকরণের গুরুত্বের কথা ডঃ হর্ষবর্ধন উল্লেখ করেন। সম্পূর্ণ টিকাকরণের লক্ষ্যে স্বাস্থ্য মন্ত্রক যে বিষয়গুলির ওপর গুরুত্ব আরোপ করেছে, তা নিয়ে পর্যালোচনা করেন। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে ২০১৭ সালে বড়নগরে আইএমআই – এর সূচনা করা হয়েছিল। গ্রাম স্বরাজ অভিযান ও বর্ধিত গ্রাম স্বরাজ অভিযানের মাধ্যমে টিকাকরণের ওপর আরও বেশি গুরুত্ব আরোপ করা হয়েছে। আইএমআই ২.০-র লক্ষ্য হ’ল – ২৭টি রাজ্যে ২৭২টি জেলায় সম্পূর্ণ টিকাকরণ এবং উত্তর প্রদেশ ও বিহারে ৬৫২টি ব্লকে এর বাস্তবায়ন।
ঐ ভিডিও কনফারেন্সের মাধ্যমে ডঃ হর্ষবর্ধন রাজ্যের প্রতিনিধিদের জানান, পোলিও কর্মসূচি থেকে প্রাপ্ত অভিজ্ঞতার মাধ্যমে আমরা আমাদের অভীষ্ট লক্ষ্যে পৌঁছতে চাই। এই ভিডিও কনফারেন্সের মাধ্যমে রাজ্যগুলি জানিয়েছে ২ ডিসেম্বর আইএমআই ২.০ কর্মসূচিটি শুরু করার সমস্ত প্রস্তুতি সম্পূর্ণ হয়েছে। ২৯টি রাজ্যের নির্বাচিত ২৭২টি জেলায় টিকাকরণ কর্মসূচি রূপায়ণের জন্য তথ্য, শিক্ষা ও সংযোগমূলক কর্মপন্থা নেওয়ার পাশাপাশি, বকেয়া তালিকা তৈরি করা হয়েছে। প্রধানমন্ত্রী শ্রী নরেন্দ্র মোদী ২০১৭’র অক্টোবরে আইএমআই প্রকল্প দ্রুতগতিতে সম্পন্ন করার ওপর গুরুত্ব আরোপ করেছিলেন। নিয়মিত টিকাকরণকে গণআন্দোলনে পরিণত করাই এর উদ্দেশ্য। ডিসেম্বর থেকে ২০২০-র মার্চ পর্যন্ত এই কর্মসূচির বাস্তবায়ন করা হবে। দেশ জুড়ে জাতীয় টিকাকরণের ৯০ শতাংশ লক্ষ্যমাত্রায় পৌঁছনোই এর উদ্দেশ্য।
SSS/CB/SB
(Visitor Counter : 136
আইনওবিচারমন্ত্রক
প্রেস বিবৃতি
নয়াদিল্লি, ২৮ অগাস্ট, ২০২২
রাষ্ট্রপতি ভারতীয় সংবিধানের ২২৪ নম্বর ধারার ১ নম্বর উপধারাবলে ৯ জনকে কলকাতা হাইকোর্টের বিচারপতি নিযুক্ত করেছেন। প্রধান বিচারপতির পরামর্শ অনুসারে এঁদের কলকাতা হাইকোর্টের অতিরিক্ত বিচারপতি হিসাবে নিয়োগ করেছেন। এঁরা হলেন - বিশ্বরূপ চৌধুরী, পার্থসারথী সেন, প্রসেনজিৎ বিশ্বাস, উদয় কুমার, অজয় কুমার গুপ্ত, সুপ্রতীম ভট্টাচার্য, পার্থসারথী চট্টোপাধ্যায়, অপূর্ব সিনহা রায় এবং মহম্মদ সব্বর রশিদি।
এক প্রেস বিবৃতিতে এখবর জানিয়েছে, আইন ও বিচার মন্ত্রকের বিচার বিভাগের নিয়োগ সংক্রান্ত শাখা।
PG/PM/SB
(Visitor Counter : 76
অর্থমন্ত্রক
কোভিড-১৯ মহামারীর সময় করদাতাদের সুবিধার্থে সিবিডিটি এখনও পর্যন্ত ৭১ হাজার ২২৯ কোটি টাকা রিফান্ড বাবদ মিটিয়েছে
নয়াদিল্লি, ১৭ জুলাই, ২০২০
কেন্দ্রীয় প্রত্যক্ষ কর পর্ষদ  গত ১১ই জুলাই পর্যন্ত ২১ লক্ষ ২৪ হাজারেরও আবেদনের ক্ষেত্রে রিফান্ড বাবদ করদাতাদের ৭১ হাজার ২২৯ কোটি টাকা মিটিয়ে দিয়েছে। কোভিড-১৯ মহামারীর সময় করদাতাদের নগদের যোগান সুনিশ্চিত করতেই এই ব্যবস্থা। উল্লেখ করা যেতে পারে, সরকার গত ৮ই এপ্রিল বকেয়া আয়কর রিফান্ড দ্রুত মিটিয়ে দেওয়ার সিদ্ধান্ত নেয়।
আয়কর বিভাগ কোভিড-১৯ এর সময় করদাতাদের ১৯ লক্ষ ৭৯ হাজার আবেদনের ক্ষেত্রে রিফান্ড বাবদ ২৪ হাজার ৬০৩ কোটি টাকা এবং কর্পোরেট কর ক্ষেত্রে ১ লক্ষ ৮৫ হাজার আবেদনে রিফান্ড বাবদ ৪৬ হাজার ৬২৬ কোটি টাকা মিটিয়ে দিয়েছে।
উল্লেখ করা যেতে পারে, কেন্দ্রীয় সরকার কোনও রকম সমস্যা ছাড়াই করদাতাদের কর সংক্রান্ত যাবতীয় পরিষেবা প্রদানে সর্বোচ্চ অগ্রাধিকার দিয়েছে। এমনকি, সরকার কোভিড মহামারীর মতো জটিল সময়ে করদাতাদের নগদের বিষয়টিতেও সচেতন রয়েছে। আয়কর বিভাগের পক্ষ থেকে আগামী ৩১শে আগস্টের মধ্যে অগ্রাধিকারের ভিত্তিতে যাবতীয় কর বাবদ রিটার্ন মেটানোর সিদ্ধান্ত নিয়েছে। বিভাগের পক্ষ থেকে করদাতাদের উদ্দেশে পুনরায় বলা হয়েছে, তাঁরা যেন বিভাগের পক্ষ থেকে প্রেরিত ই-মেলগুলির দ্রুত জবাব দেন, যাতে তাঁদের প্রাপ্য রিফান্ড দ্রুত মিটিয়ে দেওয়া যায়। করদাতাদের পক্ষ থেকে দ্রুত জবাব বা প্রতিক্রিয়া পাওয়া গেলে রিফান্ড সংক্রান্ত বিষয়গুলি দ্রুত মিটিয়ে ফেলা সম্ভব হয়। বহু করদাতা বৈদ্যুতিন পদ্ধতিতে তাঁদের রিফান্ড যাচাই করার জন্য আবেদন দাখিল করেছেন। রিফান্ড সংক্রান্ত এই আবেদনগুলি সময়সীমা মেনে যাচাই করে দেখা হয়। এমনকি, সমস্ত রিফান্ড অনলাইনে মেটানো হয়ে থাকে এবং তা সরাসরি করদাতার অ্যাকাউন্টে জমা পড়ে।
(CG/BD/SB
প্রধানমন্ত্রীরদপ্তর
প্রধানমন্ত্রীকে টেলিফোনে অভিনন্দন জানালেন তিন দেশের রাষ্ট্রপতি
নয়া দিল্লি , ৪ জুন , ২০১৯
লোকসভা নির্বাচনে বিপুল জয়ের পর প্রধানমন্ত্রী শ্রী নরেন্দ্র মোদীকে ৪ জুন কোরিয়া প্রজাতন্ত্রের রাষ্ট্রপতি শ্রী মুন জায়ে-ইন, জিম্বাবোয়ের রাষ্ট্রপতি শ্রী ই. ডি. মনাঙ্গাগয়া, এবং মোজাম্বিকের রাষ্ট্রপতি ফিলিপ জাসিন্তো নিওসি টেলিফোনে শুভেচ্ছা জানিয়েছেন।
প্রধানমন্ত্রী, কোরিয়া প্রজাতন্ত্রের রাষ্ট্রপতিকে টেলিফোনে শুভেচ্ছা জানানোর জন্য ধন্যবাদ জানান। তিনি ফেব্রুয়ারি মাসে কোরিয়া সফরের অভিজ্ঞতার সম্পর্কেও উল্লেখ করেন কথোপকথনে। গত বছর কোরিয়ার ফার্স্ট লেডি কিমের ভারতে “দীপোৎসবে” যোগ দেওয়ায় দুদেশের সম্পর্কে নতুন অধ্যায় সুচিত হয়েছে বলে শ্রী মোদী জানান। উভয় রাষ্ট্রের মধ্যে বিশেষ কৌশলগত সম্পর্ক আরো দৃঢ় করার লক্ষে তিনি তাঁর অঙ্গিকার আবার-ও ব্যক্ত করেন।
সাধারণ নির্বাচনে জয়লাভের পর জিম্বাবোয়ের রাষ্ট্রপতি শ্রী মনাঙ্গাগয়া ফোন করে শুভেচ্ছা জানানোয় প্রধানমন্ত্রী তাঁকেও ধন্যবাদ জানান। ভারতের নির্বাচনের খবর সংগ্রহের জন্য জিম্বাবোয়ের দুই সাংবাদিকের ভোটের সময় এদেশে আসার বিষয়টি শ্রী মোদী প্রশংসা করেন। ভারতের উপরাষ্ট্রপতির গত বছর জিম্বাবোয়ে সফরের কথা উল্লেখ করে তিনি উভয় দেশের সম্পর্ক নতুন উচ্চতায় নিয়ে যাবার প্রত্যয় ব্যক্ত করেন।
এ বছরের গোড়ায় মোজাম্বিকে ঘূর্ণিঝড়ের জন্য ক্ষয়ক্ষতির কারণে প্রধানমন্ত্রী , রাষ্ট্রপতি নিওসিকে সমবেদনা জানান। রাষ্ট্রপতি নিওসি ভারতীয় নৌবাহিনীর সেই সময়ে সাহায্য করার জন্য প্রধানমন্ত্রীকে ধন্যবাদ জানান। শ্রী মোদী জানান, পারস্পরিক নির্ভরতা এবং অংশীদারিত্বের প্রশ্নে ভারত সব সময় মোজাম্বিকের পাশে থাকবে।
SSS/CB
(Visitor Counter : 84
বিজ্ঞানওপ্রযুক্তিমন্ত্রক
ভারতে পর্যাপ্ত অক্সিজেনের সুবিধা পেতে ক্ষুদ্র, অতি ক্ষুদ্র ও মাঝারি শিল্প উদ্যোক্তাদের ক্ষমতা প্রদানের বিষয়ে ওয়েবিনার
নতুন দিল্লি, ১ জুন, ২০২১
ভারতে পর্যাপ্ত পরিমাণে অক্সিজেনের চাহিদা মেটাতে ক্ষুদ্র, অতি ক্ষুদ্র ও মাঝারি শিল্পদ্যোগ গুলিকে ক্ষমতা প্রদানের বিষয়ে এক ওয়েবিনারের আয়োজন করা হয়। ইন্দোরের মাইক্রো স্মল এন্ড মিডিয়াম এন্টারপ্রাইজ ডেভলপমেন্ট ইনস্টিটিউট এর উদ্যোগে আয়োজিতএই ওয়েবিনারের বিষয় ছিল, অক্সিজেন সমৃদ্ধকরণ ইউনিট- ভারতীয় এমএসএমই-দের সুযোগ ও প্রসার। এই ওয়েবিনারের সহযোগী সংস্থা ছিল, মধ্যপ্রদেশের লঘু উদ্যগ ভারতী, ইন্ডিয়ান মেডিকেল অ্যাসোসিয়েশনের মধ্যপ্রদেশ শাখা এবং ইনক্লুসিভ গ্রোথ ফাউন্ডেশন।
বৈজ্ঞানিক ও শিল্প গবেষণা কাউন্সিল, সিএসআইআর-এর অধীন দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট-এর অধিকর্তা অধ্যাপক ডক্টর হরিশ হিরানি ওয়েবিনারের মূল বক্তা হিসেবে উপস্থিত ছিলেন।
তিনি তাঁর ভাষণে উল্লেখ করেন যে, এই মুহূর্তে অক্সিজেনের চাহিদা পূরণ করতে চেষ্টা চালানো হচ্ছে। তবে এর দীর্ঘ স্থায়ী সমাধানের জন্য ইঞ্জিনিয়ারিং এর পাশাপাশি চিকিৎসা পরিকাঠামো ও ক্ষুদ্র অতি ক্ষুদ্র ও মাঝারি শিল্পোদ্যোগীদের সহযোগিতার প্রয়োজন। একসঙ্গে কাজ করতে পারলে ভারতকে আত্মনির্ভর করা সম্ভব হবে তেমনি অক্সিজেন উৎপাদনেও স্বাবলম্বী হওয়া যাবে।
অক্সিজেন থেরাপির জন্য তিনি ইনস্টিটিউট হাইব্রিড সিস্টেম কনফিগারেশন মডেলটি অনুসরণ করার কথা বলেন। এটি ছোট হাসপাতাল-ক্লিনিকগুলির জন্য খুব সহায়ক হবে।
ওয়েবিনারের অন্যতম বক্তা এমএসএমই- ডিআই, ইন্দোরের অধিকর্তা শ্রী বিসি সাহু এ বিষয়ে এমএসএমই গুলিকে এগিয়ে আসার পরামর্শ দেন।
CG/ SB
(Visitor Counter : 132
জাহাজচলাচলমন্ত্রক
হলদিয়ায় এবং বারাণসীতে গঙ্গা নদীর ওপর মাল্টি-মোডাল টার্মিনাল নির্মাণের কাজ শীঘ্রই শেষ হবে
নয়াদিল্লি, ২০ জুলাই, ২০১৮
ভারতের অভ্যন্তরীণ জলপথ কর্তৃপক্ষ, জল মার্গ বিকাশ প্রকল্পের আওতায় হলদিয়া এবং বারাণসীতে যে মাল্টি-মোডাল টার্মিনাল নির্মাণ করছে, তার কাজ শীঘ্রই সম্পূর্ণ হবে বলে মনে করা হচ্ছে। ৫১৭.৩৬ কোটি টাকা ব্যয়ে হলদিয়ার টার্মিনালটি ২০১৯-এর ডিসেম্বর মাসের মধ্যে শেষ হওয়ার কথা রয়েছে। এছাড়াও, ফরাক্কা ব্যারেজে ৩৫৯.২০ কোটি টাকা ব্যয়ে অত্যাধুনিক লক গেট নির্মাণের কাজও ২০১৯-এর জুন মাসের মধ্যে সম্পূর্ণ হবে। গঙ্গা নদীর ফরাক্কা থেকে কাহালগাঁও-এর মধ্যে পলি তোলার জন্য ড্রেজিং-এর কাজের বরাত এ বছরের এপ্রিল মাসে দেওয়া হয়েছে। বারাণসী থেকে হলদিয়া পর্যন্ত গঙ্গা নদীতে বাণিজ্যিকভাবে পণ্য পরিবহণের জন্য ১ নম্বর জাতীয় জলপথের উন্নয়নের এই উদ্যোগ নেওয়া হয়েছে। এর মধ্যে মাল্টি-মোডাল টার্মিনাল নির্মাণ ছাড়াও, লক গেট ও জেটি নির্মাণ, নদী সংক্রান্ত তথ্য ব্যবস্থা, জাহাজ মেরামত, জলপথ পরিবহণের বিষয়ে কর্মী প্রশিক্ষণ প্রভৃতি কাজেরও উদ্যোগ নেওয়া হয়েছে। এদিকে, কলকাতার গার্ডেনরিচে একটি অভ্যন্তরীণ জলপথ কর্তৃপক্ষের টার্মিনাল পরিচালনার জন্য, একটি বেসরকার সংস্থার সঙ্গে রাজস্ব ভাগাভাগির ধাঁচে একটি চুক্তি স্বাক্ষরিত হয়েছে।
CG/PB/DM/…
(Visitor Counter : 43
প্রধানমন্ত্রীরদপ্তর
প্রধানমন্ত্রী অসামরিক বিমান চলাচল ক্ষেত্রের পর্যালোচনা বৈঠক করলেন
নতুনদিল্লি, ১ মে, ২০২০
প্রধানমন্ত্রী শ্রী নরেন্দ্র মোদী দেশের অসামরিক বিমান চলাচল ক্ষেত্রকে আরো দক্ষ করে তোলার জন্য গৃহীত নানা কৌশল পর্যালোচনা করতে আজ একটি সর্বাত্মক বৈঠক করেন। বৈঠকে সিদ্ধান্ত হয়েছে, ভারতীয় আকাশপথকে এমন ভাবে ব্যবহার করতে হবে যাতে যাত্রীরা কম সময়ে গন্তব্যে পৌঁছাতে পারেন এবং প্রতিরক্ষা মন্ত্রকের সঙ্গে নিবিড় সহযোগিতার মাধ্যমে বিমানসংস্থাগুলির অর্থ সাশ্রয় হয়, সেবিষয়েও সাহায্য করা হবে।
অসামরিক বিমান চলাচল মন্ত্রককে নির্দেশ দেওয়া হয়েছে, সরকারী-বেসরকারি অংশীদারীত্বে পরিচালনা করার জন্য আরো ছয়টি বিমানবন্দরকে দ্রুত হস্তান্তরিত করতে টেন্ডার ডাকতে বলা হয়েছে। এর ফলে আরো রাজস্ব বাড়বে এবং বিমানবন্দরগুলো দক্ষভাবে পরিচালনা করা যাবে।
বৈঠকে ই-ডিজিসিএ প্রকল্প পর্যালোচনা করা হয়েছে। ডিজিসিএ-র দপ্তরের কাজে এর ফলে আরো স্বচ্ছতা আসবে এবং বিভিন্ন লাইসেন্স ও অনুমতি দেবার ক্ষেত্রে সংশ্লিষ্ট বিভাগগুলির সময় কম লাগবে।
আসামরিক বিমান চলাচল মন্ত্রকের বিভিন্ন সংস্কারমূলক কাজ নির্দিষ্ট সময়ে শেষ করার বিষয়ে জোর দেওয়া হয়েছে।
স্বরাষ্ট্রমন্ত্রী, অর্থমন্ত্রী, অসামরিক বিমান চলাচল দপ্তরের প্রতিমন্ত্রী, অর্থ প্রতিমন্ত্রী ও কেন্দ্রের বিভিন্ন দপ্তরের পদস্থ আধিকারিকরা এই বৈঠকে উপস্থিত ছিলেন।
CG/CB
(
ক্রেতা, খাদ্যএবংগণবন্টনমন্ত্রক
সরকার দেশীয় বাজারে ভোজ্য তেলের মূল্য নিয়ন্ত্রণে রাখতে ভোজ্য তেলের মজুত পরিমাণ স্থির করেছে
এই সিদ্ধান্তের ফলে সারা দেশে গ্রাহকরা বিশেষভাবে লাভবান হবেন
নতুন দিল্লি, ১০ অক্টোবর, ২০২১
কেন্দ্রীয় খাদ্য ও গণবন্টন দপ্তর এক গুরুত্বপূর্ণ সিদ্ধান্ত নিয়েছে। সেই অনুযায়ী ভোজ্য তেল ও তৈলবীজের মজুত পরিমাণ ২০২২-এর ৩১ মার্চ পর্যন্ত নির্দিষ্ট করে দেওয়া হয়েছে। এই প্রেক্ষিতে রিমুভাল অফ লাইসেন্সিং রিক্যায়রমেন্টস, স্টক লিমিটস অ্যান্ড মুভমেন্ট রেসট্রিকশন অন প্যাসিফায়েড ফুডস্টাফ  আইন ২০২১ গত ৮ সেপ্টেম্বর থেকে অবিলম্বে কার্যকর করার জন্য জারি করা হয়েছে। এমনকি, সর্ষের তেল এবং তৈলবীজের বাণিজ্যিক লেনদেন গত ৮ অক্টোবর থেকে নিষিদ্ধ করা হয়েছে। সরকারের এই সিদ্ধান্তের ফলে দেশীয় বাজারে ভোজ্য তেলের দাম নিয়ন্ত্রণে আসবে এবং পক্ষান্তরে সারা দেশে গ্রাহকরা লাভবান হবেন।
আন্তর্জাতিক বাজারে ভোজ্য তেলের দাম বৃদ্ধির প্রভাব দেশীয় বাজারেও পড়েছে। প্রধানমন্ত্রী শ্রী নরেন্দ্র মোদীর দূরদৃষ্টি সম্পন্ন নেতৃত্বে ভারত সরকার ভোজ্য তেলের মত অত্যাবশ্যকীয় সামগ্রীর মূল্য নিয়ন্ত্রণে রাখতে বহুমুখী কৌশল গ্রহণ করেছে। সেই অনুসারে, আমদানি শুল্ক উদারিকরণ, স্টেকহোল্ডারদের পক্ষ থেকে মজুত পরিমাণ স্বেচ্ছায় প্রকাশে একটি ওয়েব পোর্টাল চালু করা হয়েছে। দেশীয় বাজারে ভোজ্য তেলের মূল্য কমিয়ে আনার লক্ষ্যে লাগাতার প্রয়াসের অঙ্গ হিসেবে কেন্দ্রীয় সরকার উপরোক্ত আইনটি জারি করে তা সমস্ত রাজ্যকে অবহিত করেছে। এই আইনের মাধ্যমে সংশ্লিষ্ট রাজ্য সরকার / কেন্দ্রশাসিত প্রশাসনগুলি মজুত পরিমাণ এবং খরচের প্রবণতার ভিত্তিতে যাবতীয় ভোজ্য তেল ও তৈলবীজের মজুত পরিমাণ নির্দিষ্ট করবে।
অবশ্য, কোন ক্ষেত্রে আইনি কর্তৃপক্ষের এক্তিয়ারে থাকা মজুতের পরিমাণ যদি স্থির করে দেওয়া সীমার বেশি হয়, সেক্ষেত্রে অতিরিক্ত ওই ভোজ্য তেলের পরিমাণ খাদ্য ও গণবন্টন দপ্তরের ওয়েবসাইটে প্রকাশ করতে হবে। একই সঙ্গে আগে থেকেই মজুত রাখা ভোজ্য তেল সংশ্লিষ্ট রাজ্য সরকার বা কেন্দ্রশাসিত প্রশাসনের স্থির করে দেওয়া মজুত পরিমাণের সমতুল অবস্থায় আনতে হবে। সংশ্লিষ্ট কর্তৃপক্ষের বিজ্ঞপ্তি জারির ৩০ দিনের মধ্যে অতিরিক্ত মজুত পরিমাণ কমিয়ে রাজ্য বা কেন্দ্রশাসিত প্রশাসনের স্থির করে দেওয়া নির্দিষ্ট সীমার মধ্যে নিয়ে আসতে হবে।
রাজ্য সরকার / কেন্দ্রশাসিত প্রশাসনগুলিকে এটাও সুনিশ্চিত করতে হবে যে, ভোজ্য তেল ও ভোজ্য তৈলবীজের মজুত পরিমাণ যাতে নিয়মিত ভাবে কেন্দ্রীয় খাদ্য ও গণবন্টন দপ্তরের পোর্টালে আপডেট করা হয়।
CG/BD/AS/
(Visitor Counter : 176
আয়ুষ
আয়ুষ পদ্ধতিতে বিভিন্ন রোগ ব্যাধির চিকিৎসা জনপ্রিয় করার উদ্যোগ
নতুন দিল্লি, ২৭ জুলাই, ২০২১
আয়ুষ মন্ত্রক আন্তর্জাতিক ক্ষেত্রে প্রচার এবং গ্রহণযোগ্যতা অর্জনের লক্ষ্যে বিভিন্ন ধরনের পদক্ষেপ গ্রহণ করেছে। বিভিন্ন দেশে আয়ুষ পণ্য রপ্তানি ও প্রচারের জন্য একটি কাউন্সিল স্থাপন করা হয়েছে। বিদেশি বিনিয়োগকেও উৎসাহিত করা হচ্ছে। ভারতে আয়ুষ বিষয়ক বিভিন্ন পাঠক্রম করার জন্য বিদেশি নাগরিকদের বৃত্তি প্রদানের মতো কর্মসূচি নেওয়া হয়েছে।
আয়ুষ এর ক্ষেত্রে চিকিৎসা পরিষেবা উন্নত করতে এবং বিশ্বমানের আয়ুষ হাসপাতাল গড়ে তোলার লক্ষ্যে সরকার উদ্যোগ গ্রহণ করেছে। এজন্য একটি জাতীয় পর্যায়ের মেডিকেল এন্ড ওয়েলনেস ট্যুরিজম বোর্ড গঠন করা হয়েছে। ভারত সরকার আয়ুষ চিকিৎসার মাধ্যমে ভারতকে স্বাস্থ্য ও সুস্বাস্থ্যের জন্য গন্তব্যস্থল হিসাবে চিহ্নিত করার লক্ষ্যে রয়েছে। জাতীয় আয়ুষ মিশনের মাধ্যমে ভারত সরকার দেশের প্রাচীনতম ঐতিহ্যপূর্ণ চিকিৎসা ব্যবস্থাকে তুলে ধরতে চাইছে। আয়ুষ পদ্ধতিতে বিভিন্ন রোগ ব্যাধির চিকিৎসা জনপ্রিয় করার প্রচেষ্টা চালানো হচ্ছে। আয়ুষ স্বাস্থ্য যোজনা নামে একটি প্রকল্প গ্রহণ করা হয়েছে।
আজ রাজ্যসভায় এক লিখিত প্রশ্নের জবাবে আয়ুষ মন্ত্রকের প্রতিমন্ত্রী শ্রী মহেন্দ্র ভাই মুঞ্জাপাড়া এই তথ্য জানিয়েছেন।
CG/ SB
(Visitor Counter : 109
অসামরিকবিমানপরিবহণমন্ত্রক
উড়ান প্রকল্পে ১৮৬টি রুট কার্যকর হয়েছে
দূর্গাপুর আরসিএস উড়ানের মানচিত্রে সর্বশেষ সংযোজন
নয়াদিল্লি, ১৯ জুলাই, ২০১৯
আঞ্চলিক সংযোগ প্রকল্প- ‘উড়ে দেশ কা আম নাগরিক/উড়ান’ শুরু হবার পর, ১৮৬টি রুটে বিমান চলাচল শুরু হয়েছে। এরমধ্যে ৮টি পর্যটন ক্ষেত্রগুলির সংযোগ রক্ষাকারী রুট। এই প্রকল্পের আওতায় ৭০৬টি রুটের অনুমোদন দেওয়া হয়েছে। দুর্গাপুর বিমানবন্দর এই প্রকল্পের আওতায় ৪০তম বিমানবন্দর হিসেবে সংযোজিত হয়েছে।
প্রতিদিন যে ১২টি রুটে বিমান চলাচল করে সেগুলি হল-
১)পশ্চিমবঙ্গের কলকাতা থেকে উত্তরপ্রদেশের এলাহাবাদ
২)উত্তরপ্রদেশের এলাহাবাদ থেকে পশ্চিমবঙ্গের কলকাতা
৩)উত্তরপ্রদেশের এলাহাবাদ থেকে ছত্তিশগড়ের রায়পুর
৪)ছত্তিশগড়ের রায়পুর থেকে উত্তরপ্রদেশের এলাহাবাদ
৫)মধ্যপ্রদেশের গোয়ালিওর থেকে কর্ণাটকের ব্যাঙ্গালোর
৬)কর্ণাটকের ব্যাঙ্গালোর থেকে মধ্যপ্রদেশের গোয়ালিওর
৭)পশ্চিমবঙ্গের কলকাতা থেকে মধ্যপ্রদেশের গোয়ালিওর
৮)মধ্যপ্রদেশের গোয়ালিওর থেকে পশ্চিমবঙ্গের কলকাতা
৯)মহারাষ্ট্রের মুম্বাই থেকে কর্ণাটকের বেলগাঁও
১০)কর্ণাটকের বেলগাঁও থেকে মহারাষ্ট্রের মুম্বাই
১১)মহারাষ্ট্রের মুম্বাই থেকে পশ্চিমবঙ্গের দূর্গাপুর
১২)পশ্চিমবঙ্গের দূর্গাপুর থেকে মহারাষ্ট্রের মুম্বাই
বিমান পরিবহনকে সর্বসাধারণের আয়ত্বের মধ্যে আনতে এবং আঞ্চলিক বিমান সংযোগ বাড়ানোর লক্ষ্যে ২০১৬ সালের ২১ অক্টোবর থেকে অসামরিক বিমান পরিবহণ মন্ত্রক আঞ্চলিক সংযোগ প্রকল্প ‘উড়ে দেশ কা আম নাগরিক/উড়ান’ চালু করে। এ পর্যন্ত তিনবার নিলামের ডাক হয়েছে। ২০১৭র ২৭ এপ্রিল সিমলায় প্রধানমন্ত্রী নরেন্দ্র মোদী উড়ান প্রকল্পের আওতায় প্রথম বিমান চলাচলের সূচনা করেন। দেশের ছোট ছোট শহরগুলির মধ্যে উড়ান প্রকল্পের আওতায় বিমান পরিবহণ বাড়াতে, ১০৬টি আরসিএস বিমানবন্দর এবং ৩১টি হেলিকপ্টার উড়ানের বন্দর চিহ্নিত করা হয়েছে। এই ১০৬টি বিমানবন্দরের মধ্যে ৭৬টি বন্দরে বিমান ওঠানামা করতো না। ২০টি বিমানবন্দর নির্ধারিত ক্ষমতা থেকে কম ব্যবহৃত হত। বাকিগুলি ওয়াটারড্রোম। এই প্রকল্পে ১৯টি বিমান সংস্হাকে ৭০৬টি রুটে বিমান চালনার দায়িত্ব দেওয়া হয়েছে। এরমধ্যে ৪৬টি রুট পর্যটনের জন্য চিহ্নিত। বর্তমানে ৪০টি বিমানবন্দর থেকে উড়ান প্রকল্পের বিমান ওঠানামা শুরু হয়েছে। যারমধ্যে ২৩টি বিমানবন্দরে আগে বিমান পরিবহন হত না। ১৭টিতে কম বিমান ওঠানামা করতো। আরসিএস উড়ানের মানচিত্রে দূর্গাপুর সর্বশেষ সংযোজন।
CG/CB/NS
(Visitor Counter : 240
আয়ুষ
ফার্মাকোপোইয়া কমিশন ফর ইন্ডিয়ান মেডিসিন অ্যান্ড হোমিওপ্যাথি -কে আয়ুষ মন্ত্রকের অধীনস্থ প্রতিষ্ঠান হিসেবে গড়ে তোলার প্রস্তাবে কেন্দ্রীয় মন্ত্রিসভার অনুমোদন
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ফার্মাকোপোইয়া কমিশন ফর ইন্ডিয়ান মেডিসিন অ্যান্ড হোমিওপ্যাথি -কে আবারও প্রতিষ্ঠা করার প্রস্তাবে অনুমোদন দিয়েছে। আয়ুষ মন্ত্রকের অধীনস্থ একটি সংস্থা হিসেবে এটি আত্মপ্রকাশ করবে। ফার্মাকোপাইয়া ল্যাবরেটরি ফর ইন্ডিয়ান মেডিসিন  এবং হোমিওপ্যাথিক ফার্মাকোপাইয়া ল্যাবরেটরি -এই দুটি কেন্দ্রীয় পরীক্ষাগারকে সংযুক্তিকরণ করে নতুন এই প্রতিষ্ঠানে অন্তর্ভুক্ত করা হবে।
বর্তমানে  আয়ুষ মন্ত্রকের অধীন একটি স্বায়ত্ত্বশাসিত সংস্থা। পিএলআইএম ও এইচপিএল౼ এই দুটি সংস্থাকে সংযুক্তিকরণের ফলে আয়ুর্বেদ, সিদ্ধা, ইউনানি এবং হোমিওপ্যাথি ওষুধের ব্যবহার, সেগুলির মান নিয়ন্ত্রণ সহ পরীক্ষানিরীক্ষার ক্ষেত্রে গতি আসবে।
এই সংযুক্তির ফলে আয়ুষ মন্ত্রকের বিভিন্ন ওষুধ এবং ওষুধ সংক্রান্ত গবেষণার প্রকাশনায় গুরুত্ব দেওয়া হবে। ১৯৪৫ সালে ড্রাগস অ্যান্ড কসমেটিক্স রুলসের প্রয়োজনীয় সংশোধন করে -কে আইনী স্বীকৃতি দেওয়া হবে এবং গবেষণাগারগুলিকে প্রয়োজনীয় সংস্কার করা হবে। ডিরেক্টর জেনারেল হেলথ সার্ভিসেস, ড্রাগস কন্ট্রোলার জেনারেল অ্যান্ড আয়ুর্বেদ, সিদ্ধা অ্যান্ড ইউনানি ড্রাগস টেকনিক্যাল অ্যাডভাইজারি বোর্ডের সঙ্গে পরামর্শক্রমে এই সংস্থাটির গঠন করা হবে।
পিএলআইএম এবং এইচসিএল আয়ুষমন্ত্রকের অধস্তন দপ্তর এবং পিসিআইএম অ্যান্ড এইচ একটি স্বায়ত্ত্ব শাসিত সংস্থা হিসেবে এতদিন থাকলেও বর্তমানে এই সংস্থাগুলিকে সংযুক্তিকরণের পর আয়ুষমন্ত্রকের সরাসরি প্রশাসনিক নিয়ন্ত্রণে নতুন সংস্থাটি কাজ করবে। এই সংযুক্তিকরণের ফলে ওধুষ নিয়ে গবেষণার বিভিন্ন প্রকাশনা ছাড়াও আয়ুর্বেদ, সিদ্ধা, ইউনানি এবং হোমিওপ্যাথি ওষুধের মানের সংগতিসাধন, একই ধরণের ওষুধের নকল আটকানোর মতন বিভিন্ন কাজকর্ম এই সংস্থাটি করবে।
CG/CB/SKD
(Visitor Counter : 114